हालै नुवाकोटमा सांसदसहितको एउटा टोलीले सरकारी कार्यालय अनुगमन गर्दा सरकारी कार्यालयका कर्मचारी चेस खेलेर समय बिताएको तर जनता भने काम नभएको भन्दै तातो घाममा लाइनमा उभिएको दृश्य सार्वजनिक भएको छ । सरकारी कर्मचारीको मनोवृत्तिमा परिवर्तन नभएसम्म संघीयता कार्यान्वयनमा समस्या देखिने पक्कापक्की नै छ । नुवाकोटको शहरी तथा भवन डिभिजन कार्यालयमा देखिएको त्यो घटना एउटा प्रतिनिधि घटना मात्रै हो । अहिले निर्वाचित भएर आएका स्थानीय जनप्रतिनिधिले केही काम गर्न खोजे पनि त्यहाँ खटिएका कर्मचारीले एउटा न एउटा कानुनी अड्चन देखाएर काम गर्ने भन्दा पनि अड्काउने प्रवृत्ति बढ्दो अवस्थामा रहेको छ ।
